এলাকাবাসী বলেন রাস্তার ধার ও বসত বাড়ী সংলগ্ন এই ইটভাটার কালো ছাই ও ধোঁয়ার কারণে প্রায়ই সময় অসুস্থ হয়ে পড়ছে স্থানীয় বাসিন্দাদের। স্থানীয় বাসিন্দারা বলেন আমাদের শ্বাস কষ্টের কারণে ডাক্তারের কাছে গেলে ডাক্তার বলছেন নি:শ্বাসের সঙ্গে ভাটার ধুলাবালি বা ধোঁয়ার কারণে এই সমস্য গুলি বেশী হয়। স্থানীয় কয়েক জন কৃষক বলেন শুধু মানুষই নয় আগে আমাদের যে জমি থেকে ১৮-২০ মন সবজি পেতাম এখন জমির পার্শ্বে ইট ভাটা হওয়ার কারণে ফলন ১০-১২ মনে কমে এসেছে। এছাড়া আশেপাশের আম, কাঠাল সহ বিভিন্ন ফলদ গাছেরও প্রচন্ড ক্ষতি হচ্ছে। জমির উর্বর শক্তিকে ইটভাটার আগুনে পোড়ানো হচ্ছে নির্বিচারে। এই ইটভাটায় ইট প্রস্তুত করার জন্য ৩ ফসলি জমির উর্বর টপ সয়েল কেটে তোলা হচ্ছে। এতে করে জমিগুলো তার ফসল ফলানোর ক্ষমতা স্থায়ী ভাবে হারিয়ে ফেলতে বসেছে।